LG X110
Skjerm: 10,1" (1024 x 600) matt | 
Harddisk: 160 GB | 
Vekt: 1,19 kg | 
Batteri: 3c | 
Tilkoblinger: 1 x kortleser, 3 x USB | 
Ca pris: 3500 kr 

LGs bidrag er en elegant PC som fysisk sett har ganske mye til felles med MSI Wind, som kontakter og den 10-tommers matte skjermen - selv om sistnevnte ikke er fullt så lyssterk. 
Som de andre i denne testen føles den solid nok. 

Sammenlignet med flere av de andre kandidatene er det dessverre ikke så veldig mye å skryte av på X110. 
Tastaturet er behagelig, men det er også alt. 
Sammenlignet mot MSI Wind (som riktignok koster deg opp mot fem hundre ekstra), er denne dårligere utstyrt, veier litt mer og har mer fremtredende viftestøy. 
Wind kommer også med futteral for beskyttelse under transport. 

Å ja, LG X110 har også aller dårligst batterilevetid. 
